ທ່ານ ໄບ​ເດັນ ເວົ້າ​ວ່າ ​​ການ​ແກ້​ໄຂ​ບັນ​ຫາອັດ​ຕາ​ເງິນ​ເຟີ້ ແມ່ນ​ບູ​ລິ​ມະ​ສິດ​ສູງ​ສຸດ​ຂອງ​ທ່ານ
ຄຳ​ເວົ້າ​ຂອງ​ທ່ານ​ໄດ້​ມີ​ອອກ​ມາ​ໃນ​ຂະ​ນະ​ທີ່​ພັກ​ຣີ​ພັບ​ບ​ລີ​ກັນ​ເວົ້າ​ວ່າ ເຂົາ​ເຈົ້າ​ມີ​ແຜນ​ການ​ເສດ​ຖະ​ກິດ​ເພື່ອ​ແກ້​ໄຂ​ອັດ​ຕາ​ເງິນ​ເຟີ້​ທີ່​ທ່ານ​ໄບ​ເດັນ ໄດ້​ເອີ້ນ​ວ່າ​ຮຸນ​ແຮງຫຼາຍ
ປະທານາທິບໍດີ ໂຈ ໄບເດັນ ໃນວັນອັງຄານວານນີ້ໄດ້ໃຫ້ການຮັບປະກັນຕໍ່ປະຊາຊົນອາເມຣິກັນວ່າການຕໍ່ສູ້ກັບອັດຕາເງິນເຟີ້ແມ່ນ “ບູລິມະສິດສູງສຸດ” ຂອງທ່ານໃນຂະນະທີ່ລາຄາຂອງທຸກຢ່າງນັບຈາກອາຫານເຖິງນ້ຳມັນແອັດຊັງໄດ້ເພີ່ມຂຶ້ນສູງທີ່ສຸດໃນຮອບສີ່ທົດສະວັດ, ອີງຕາມຕົວເລກທາງການຕ່າງໆ ຂໍ້ມູນລັດຖະບານສະຫະລັດ ສະແດງໃຫ້ເຫັນດັດສະນີລາຄາຜູ້ບໍລິໂພກໄດ້ເພີ່ມຂຶ້ນ 8 5 ເປີເຊັນສຳລັບປີທີ່ສິ້ນສຸດລົງໃນເດືອນມີນາ 2022, ເຮັດໃຫ້ມັນເປັນການເພີ່ມຂຶ້ນທີ່ຫຼາຍທີ່ສຸດ 12 ເດືອນນັບຕັ້ງແຕ່ເດືອນທັນວາ 1981 ທ່ານ ໄບເດັນ ໄດ້ກ່າວຈາກທຳນຽບຂາວວ່າ “ຂ້າພະເຈົ້າຢາກໃຫ້ປະຊາຊົນອາເມຣິກັນ ທຸກຄົນຮູ້ວ່າ ຂ້າພະເຈົ້າເອົາຈິງເອົາຈັງກັບອັດຕາເງິນເຟີ້ຫຼາຍ, ແລະ ມັນແມ່ນບູລິມະສິດສູງສຸດພາຍໃນປະເທດຂອງຂ້າພະເຈົ້າ ” ທ່ານໄດ້ກ່າວຢ້ຳເຖິງບັນຫາເສດຖະກິດຕ່າງໆ ໃນການເຄື່ອນໄຫວເມື່ອບໍ່ດົນມານີ້ ຜ່ານບັນດາຫຼັກການແຂ່ງຂັນຕ່າງໆເຊັ່ນລັດຄາໂຣໄລນາເໜືອ, ໂອໄຮໂອ ແລະ ໄອໂອວາ, ໃນລັດທີ່ເປັນມິດກັບພັກເດໂມແຄຣັດຄືລັດ ອໍເຣກອນ, ແລະ ເຂດທີ່ໝັ້ນຂອງພັກຣີພັບບລີກັນຄື ອາລາບາມາ ຄຳເວົ້າຂອງທ່ານໄດ້ມີອອກມາໃນຂະນະທີ່ພັກຣີພັບບລີກັນເວົ້າວ່າ ເຂົາເຈົ້າມີແຜນການເສດຖະກິດເພື່ອແກ້ໄຂອັດຕາເງິນເຟີ້ທີ່ທ່ານໄບເດັນ ໄດ້ເອີ້ນວ່າຮຸນແຮງຫຼາຍ ທ່ານໄບເດັນໄດ້ກ່າວວ່າ ສະມາຊິກສະພາສູງສັງກັດພັກຣີພັບບລີກັນ ທ່ານຣິກ ສກັອດ “ໄດ້ວາງມັນອອກມາທັງໝົດໃນແຜນການນຶ່ງທີ່ເປັນວາລະແຜນການສຸກຍອດ MAGA, ເຊິ່ງແມ່ນຄຳຂວັນ ການໂຄສະນາຫາສຽງ ຂອງທ່ານ ດໍໂນລ ທຣຳ ແຜນການຂອງເຂົາເຈົ້າແມ່ນເພື່ອຂຶ້ນພາສີຕໍ່ຄອບຄົວຄົນອາເມຣິກັນ 75 ລ້ານຄອບຄົວ, ເຊິ່ງຫຼາຍກວ່າ 95 ເປີເຊັນແມ່ນຫາເງິນໄດ້ຕ່ຳກວ່າ 100,000 ໂດລາຕໍ່ປີໃນລາຍໄດ້ທັງໝົດ ການຂຶ້ນພາສີປົກກະຕິຈະເປັນປະມານ 1,500 ໂດລາຕໍ່ຄອບຄົວ ເຂົາເຈົ້າເຂົ້າໃຈຜິດຢ່າງສິ້ນເຊີງ, ໃນທັດສະນະຄະຕິຂອງຂ້າພະເຈົ້າ ” ທ່ານ ສກັອດ ບໍ່ເຫັນດີ, ແລະໄດ້ກ່າວຕໍ່ວີໂອເອວ່າແຜນການ 11 ຈຸດຂອງທ່ານບໍ່ໄດ້ລວມເອົາການຂຶ້ນພາສີ ແຜນການຂອງທ່ານ ສກັອດ ລວມມີຄຳເວົ້າທີ່ວ່າ “ປະຊາຊົນອາເມຣິກັນທຸກຄົນຄວນຈ່າຍພາສີລາຍໄດ້ຈຳນວນນຶ່ງເພື່ອເປັນການລົງທຶນສ່ວນຕົວ, ແມ່ນກະທັ້ງທີ່ມັນແມ່ນຈຳນວນນ້ອຍ ປັດຈຸບັນປະຊາຊົນອາເມຣິກັນເຄິ່ງນຶ່ງແມ່ນບໍ່ໄດ້ຈ່າຍພາສີລາຍໄດ້ ” (( ))